গৌরীপুরে উচ্চ বিদ্যালয়ের ম্যানেজিং কমিটি গঠন
44124085
২৬ সেপ্টেম্বর ২০১৮ ০২.৩৬ অপরাহ্ন
গৌরীপুরে রামগোপালপুর পিজেকে উচ্চ বিদ্যালয়ের ম্যানেজিং কমিটি গঠন
ময়মনসিংহের গৌরীপুর উপজেলার রামগোপালপুর পিজেকে উচ্চ বিদ্যালয়ের নতুন ম্যানেজিং কমিটি বুধবার (২৬ সেপ্টেম্বর) সর্ব সম্মতিক্রমে গঠন করা হয়েছে। এতে সভাপতি ও দাতা সদস্য পদে পুনরায় নির্বাচিত হন রামগোপালপুর ইউনিয়নের চেয়ারম্যান আব্দুল্লাহ আল আমিন জনি।
কমিটির সদস্য সচিব (পদাধিকারবলে) প্রধান শিক্ষক আব্দুস ছালাম, শিক্ষক প্রতিনিধি মোঃ গিয়াস উদ্দিন, মোঃ শামছুল হক, সাবিনা ইয়াসমিন, অভিভাবক সদস্য রাশিদুল ইসলাম, আব্দুল সোবাহান, মকবুল হোসেন, মোঃ ইদ্রিস আলী নির্বাচিত হয়েছেন। উপজেলা মাধ্যমিক শিক্ষা কর্মকর্তা মোঃ সাইফুল আলম সাংবাদিকদের এ বিষয়ে নিশ্চিত করেছেন। #